**Informatīvais ziņojums**

**par Vides aizsardzības un reģionālās attīstības ministrijas pārziņā esošo iemaksu starptautiskajās organizācijās 2015.gadam pārdali**

2015.gada valsts budžeta programmas 21.00.00 „Vides aizsardzības fonds” 21.20.00 apakšprogrammas „Iemaksas starptautiskajās organizācijās” ietvaros Vides aizsardzības un reģionālās attīstības ministrijai (turpmāk - VARAM) ir ieplānotas iemaksas Apvienoto Nāciju Organizācijas (turpmāk - ANO) struktūrām un konvencijām, kā arī starptautiskām vides aizsardzības organizācijām un līgumiem par kopējo summu 1 111 382 *euro*. Ir ieplānots arī finansējums, lai nodrošinātu dalības maksu par dalībnieka statusu OECD Digitālās ekonomikas politikas komitejā 10 800 *euro* apmērā, kur Latvija regulāri piedalās komitejas sanāksmēs dalībnieka statusā kopš 2009. gada. Dalībnieka statuss komitejā paredz dalībmaksu 10 800 euro apmērā.” Kopš 2010.gada Latvija veic ikgadējo iemaksu par dalībnieka statusu OECD Digitālās ekonomikas politikas komitejā.

Saskaņā ar 2013.gadā OECD apstiprināto Latvijas iestāšanās sarunu „Ceļa karti” tiek turpinātas iestāšanās tehniskās sarunas. Šobrīd Latvija ir iestāšanās sarunu noslēdzošajā fāzē. Paralēli aktivitātēm iestāšanās sarunu procesā, Latvijas valsts pārvaldes iestādes piedalās OECD regulārajā darbā.

Atsaucoties uz 2013. gada janvārī Latvijas iesniegtajām pieteikuma vēstulēm dalībai dažādos statusos OECD komitejās un darba grupās, sekretariāts informēja par pieņemto lēmumu aicināt Latviju piedalīties dalībnieka statusā vairākās komitejās. Ar 2013.gada 16.jūlija OECD vēstuli Latvija tika uzaicināta dalībnieka (*participant*) statusā piedalīties OECD Ķimikāliju komitejā. 2014.gadā VARAM piedalījās Ķimikāliju komitejā ielūgtā (*invitee*) statusā (neparedz dalības maksu) un kopš šī gada janvāra Latvijai ir dalībnieka statuss OECD Ķimikāliju komitejā. Dalībnieka statuss sniedz iespēju valstij apmeklēt konkrētas komitejas visas sanāksmes. Ķimikāliju komitejas ietvaros tiek nodrošināta informācijas un pieredzes apmaiņa par ķīmisko vielu pārvaldības politiku novērtējumu ķīmisko risku samazināšanas un novēršanas, savstarpējo datu atzīšanas, ķīmisko vielu tirdzniecības aspektos.

Š.g. 20. aprīlī tika saņemts OECD rēķins par Latvijas ikgadējo dalības maksu komitejās un darba grupās 2015.gadam (INVOICE 1307/PARTNERS/2015), tai skaitā 10 800 euro par OECD Ķimikāliju komiteju. Lai nosegtu nepieciešamās papildus OECD iemaksas pieaugumu, kā arī lietderīgi izmantotu VARAM piešķirtos finanšu līdzekļus starptautisko iemaksu veikšanai 2015.gadā, tika izvērtēta iespēja 21.20.00 apakšprogrammas „Iemaksas starptautiskajās organizācijās” ietvaros pārdalīt 2015.gadā nepieciešamo paredzētās iemaksas summu 10 800 euro apmērā no sekojošām organizācijām:

1. Eiropas meteoroloģisko satelītu izmantošanas organizācija ( EUMETSAT) – samazinot gada iemaksu par 10 048 euro saskaņā ar apstiprināto EUMETSAT budžetu;

2. Starptautiskā mājokļu un plānošanas organizācija (IHFP) – samazinot gada iemaksu 752 euro saskaņā ar saņemto rēķinu par samazināto iemaksu apjomu.

Tādējādi no augstāk minētajiem ietaupījumiem nodrošinot nepieciešamo OECD Ķimikāliju komitejas iemaksu.

OECD Ķimikāliju komitejas dalībnieka statuss nodrošinās iespēju iesaistīties informācijas apritē par OECD ķīmisko vielu pārvaldības jomā atbalstīto projektu un pētījumu rezultātiem, kas ir vērsti uz efektīvu un drošu ķīmisko vielu pārvaldības politikas attīstīšanu. VARAM klātbūtne attiecīgās komitejas un grupu darbā būtiski uzlabos un padarīs efektīvāku saskaņošanas procesu. Ķimikāliju komiteja nodrošina sadarbību starp OECD dalībvalstīm, kuras ir ieinteresētas cilvēkam un videi drošā ķīmisko vielu pārvaldības prakses īstenošanā.

Dalība Ķimikāliju komitejā un tās darba grupās nodrošinās Latvijas iesaisti OECD jauno rekomendāciju un standartu izstrādāšanas procesā, citu OECD dalībvalstu pieredzes apmaiņā, informācijas iegūšanā par zinātniskajiem pētījumiem un par politiku ekonomisko analīzi. Tādējādi Latvija spēs apzināt ķīmisko vielu pārvaldības politikas prioritātes, identificēt iespējamās problēmas un labākās metodes to risināšanai.

OECD Ķimikāliju komitejas ietvaros kopumā darbojas 6 darba grupas, tās aptver vairāk nekā 20 OECD rekomendācijas, par kurām atbilstības nodrošināšana ir VARAM kompetence. Nodrošinot ikgadējās dalības maksas veikšanu OECD Ķimikāliju komitejā par dalībnieka statusu 2015.gadā, Latvija izpildīs finansiālās saistības pret OECD.

Svarīgi aktīvi piedalīties OECD darbā kompetentu ekspertu līmenī, nodrošinot maksimāli aktīvu un kvalitatīvu līdzdalību Ķimikāliju komitejas un tās darba grupās, apliecinot, ka Latvijas ārpolitikas prioritātes – iestāšanās un dalība OECD, tiek īstenotas atbilstoši sākotnējam uzstādījumam.

# Iemaksu pārdale 21.20.00 apakšprogrammas „Iemaksas starptautiskajās organizācijās” ietvaros neradīs negatīvas sekas, jo visām organizācijām tiks veikti plānotie maksājumi.

# Ar šo iesniedzu precizēto VARAM starptautisko iemaksu paredzēto summu 2015.gadā 21.20.00 apakšprogrammai „Iemaksas starptautiskajās organizācijās” piešķirtā kopīgā finansējuma ietvaros (*plānotās izmaiņas izceltas ar treknāku šriftu*):

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | VARAM iemaksa starptautiskajās organizācijās 2015.gadā | EUR apstiprināts 2015.g. budžetā | EURprecizēts**2015.g**. | EUR apstiprināts 2016.g. budžetā | EURprecizēts**2016.g.** | EUR apstiprināts 2017.g. budžetā | EURPrecizēts**2017.g**. | EUR apstiprināts 2018.g. budžetā | EURPrecizēts**2018.g** |
| 1 | Eiropas meteoroloģisko satelītu izmantošanas organizācija(EUMETSAT) | 512946 | **502898** | 512946 | **502898** | 512946 | **502898** | 512946 | **502898** |
| 2 | Starptautiskā mājokļu un plānošanas organizācija (IHFP) | 2429 | **1677** | 2429 | **1677** | 2429 | **1677** | 2429 | **1677** |
| **3** | **OECD Ķimikāliju komiteja** | 0 | **10800** | 0 | **10800** | 0 | **0** | 0 | **0** |
|  |  |  |  |  |  |  |  |  |  |

\*Pēc Latvijas pievienošanās OECD dalības izmaksas OECD Ķimikāliju komitejā tiks segtas vienotā Latvijas dalībvalsts maksājuma OECD ietvaros.

# Vides aizsardzības un reģionālās

#  attīstības ministrs K.Gerhards

# Vīza: Valsts sekretārs G. Puķītis

02.09.2015.

721

I.Trušinska

Ilze.trusinska@varam.gov.lv

66016592